《满江红 廉野云左揆求赋南园》
元代·姚燧

面势林塘，紧横睫、觚棱如削。还更比、城南韦杜，去天盈握。

便有名园能甲乙，他山峛崺先尊岳。甚一花一石，总都将平泉学。

虽鬓发，流光觉。浑未厌，明来数。有庆云善谱，新声天乐。

正乐关弓鸿鹄至，可知弃屣麒麟阁。只北山逋客负尘缨，沧浪濯。

作者简介：姚燧（1238年～1313年），字端甫，号牧庵，河南洛阳（今河南洛阳）人。 元朝文学家。官翰林学士承旨、集贤大学士。能文，与虞集并称。所作碑志甚多，大都为歌颂应酬之作。原有集，已散失，清人辑有《牧庵集》。